गणतंत्र दिवस से पहले दिल्ली पुलिस की बड़ी कार्रवाई, स्पेशल सेल ने बरामद किया हथियारों का बड़ा जखीरा
दिल्ली पुलिस ने बताया कि ये फंडिंग हवाला एंगल से हुई हैं। दोनों आरोपी में एक एमपी और एक यूपी का रहने वाला है। एमपी के आरोपी की भूमिका बेहद संदिग्ध बताई जा रही है। आरोपी से पूछताछ जारी है।
दिल्ली पुलिस की स्पेशल सेल ने 26 जनवरी से पहले एक बड़े अवैध हथियारों के रैकेट का भांडाफोड़ करते हुए दो लोगों को गिरफ्तार किया है। इस गैंग के दो आरोपियों रवि खान जो उत्तर प्रदेश के प्रयागराज का रहने वाला है और दूसरा राहुल सिंह जो मध्यप्रदेश का रहने वाला है इन्हें गिरफ्तार किया है और इनके पास से 25 सेमी ऑटोमेटिक पिस्टल, मोबाइल फोन और कई सिम कार्ड बरामद किए है। आरोपी राहुल सिंह के विदेशों से फाइनेंशियल लिंक्स का पता लगा है और ये भी खुलासा हुआ है कि ये हवाला के जरिए मोटी रकम लेता था। असल मे अक्टूबर 2021 में स्पेशल सेल ने एक अवैध आर्म्स मॉड्यूल का खुलासा किया था जिसमे राम शाबाद और आकाश दवार को गिरफ्तार किया था और काफी हथियार बरामद किए थे और इनसे पूछताछ के आधार पर इनके बाकि सदस्यों पर नजर रखी जा रही थी, तभी राहुल सिंह नाम के हथियार सप्लायर के बारे में जानकारी मिली कि ये मध्यप्रदेश से यूपी और दिल्ली में अवैध हथियारों की सप्लाई कर रहा है। 15 जनवरी 2022 को एक जानकारी के बाद ट्रेप लगाया गया और दिल्ली के मुकुंदपुर रवि खान नाम के आर्म्स सप्लायर जो प्रयागराज का रहने वाला है इसे गिरफ्तार किया गया, ये दिल्ली में हथियारों की सप्लाई करने आया था इसके पास से 15 सेमी ऑटोमेटिक पिस्टल भरा बैग बरामद किया गया। स्पेशल सेल ने केस दर्ज करके जांच को आगे बढ़ाया।इसमें खुलासा किया कि एमपी के रहने वाले राहुल से ये हथियार ले रहा था इसके बाद मध्यप्रदेश से राहुल नाम के दूसरे डीलर को गिरफ़्तार किया गया। इसके बाद राहुल की निशानदेही पर मध्यप्रदेश से 10 और सेमी ऑटोमेटिक पिस्टल बरामद की गई। पूछताछ के दौरान खुलासा हुआ कि रवि एमपी के रहने वाले हथियार सप्लायर राहुल और दूसरे गैंग से हथियार खरीदता था और दिल्ली यूपी के बदमाशों को 10 से 15000 में पिस्टल बेचता था। जांच में पता लगा कि आरोपी राहुल के विदेशों में बेस्ड मॉड्यूल्स से लिंक्स हैं जिनके जरिए ये हवाला से पैसे मंगाता था और विदेशी लिंक्स के जरिए मोटी रकम इसे मिला करती थी। विदेशी लिंक्स के जरिए अवैध हथियारों के अलावा और किस तरह की एक्टिविटी में ये शामिल था इस बात की जांच अभी की जा रही है।